title: Vykonávacie nariadenie Komisie (EÚ) 2016/1045 z 28. júna 2016, ktorým sa v prípade jedného vyvážajúceho výrobcu odvoláva prijatie záväzku podľa vykonávacieho rozhodnutia 2013/707/EÚ, ktorým sa potvrdzuje prijatie záväzku ponúknutého v súvislosti s antidumpingovým konaním a antisubvenčným konaním, ktoré sa týkajú dovozu fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky na obdobie uplatňovania konečných opatrení

text:
               29.6.2016

               SK

               Úradný vestník Európskej únie

               L 170/5

         VYKONÁVACIE NARIADENIE KOMISIE (EÚ) 2016/1045
   z 28. júna 2016,
   ktorým sa v prípade jedného vyvážajúceho výrobcu odvoláva prijatie záväzku podľa vykonávacieho rozhodnutia 2013/707/EÚ, ktorým sa potvrdzuje prijatie záväzku ponúknutého v súvislosti s antidumpingovým konaním a antisubvenčným konaním, ktoré sa týkajú dovozu fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky na obdobie uplatňovania konečných opatrení
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné antidumpingové nariadenie“), a najmä na jeho článok 8,
   so zreteľom na nariadenie Rady (ES) č. 597/2009 z 11. júna 2009 o ochrane pred subvencovanými dovozmi z krajín, ktoré nie sú členmi Európskeho spoločenstva (2) (ďalej len„základné antisubvenčné nariadenie“), a najmä na jeho článok 13,
   informujúc týmto členské štáty,
   keďže:
   A.   ZÁVÄZOK A INÉ EXISTUJÚCE OPATRENIA

               (1)

               Európska komisia (ďalej len „Komisia“) uložila nariadením (EÚ) č. 513/2013 (3) dočasné antidumpingové clo na dovoz fotovoltických modulov na báze kryštalického kremíka (ďalej len „moduly“) a hlavných komponentov (t. j. článkov a doštičiek) s pôvodom v Čínskej ľudovej republike alebo odosielaných z Čínskej ľudovej republiky (ďalej len „ČĽR“) do Európskej únie (ďalej len „Únia“).

               (2)

               Skupina vyvážajúcich výrobcov splnomocnila Čínsku obchodnú komoru pre dovoz a vývoz strojov a elektronických výrobkov (ďalej len „CCCME“), aby v ich mene predložila Komisii cenový záväzok, čo CCCME aj urobila. Z podmienok daného cenového záväzku jasne vyplýva, že ho tvorí súbor individuálnych cenových záväzkov jednotlivých vyvážajúcich výrobcov, ktorý z praktických dôvodov koordinuje CCCME.

               (3)

               Komisia rozhodnutím 2013/423/EÚ (4) prijala uvedený cenový záväzok, pokiaľ ide o dočasné antidumpingové clo. Komisia zmenila nariadením (EÚ) č. 748/2013 (5) nariadenie (EÚ) č. 513/2013 s cieľom zaviesť technické zmeny potrebné v dôsledku prijatia záväzku, pokiaľ ide o dočasné antidumpingové clo.

               (4)

               Rada uložila vykonávacím nariadením (EÚ) č. 1238/2013 (6) konečné antidumpingové clo na dovoz modulov a článkov s pôvodom v ČĽR alebo odosielaných z ČĽR (ďalej len „dotknuté výrobky“) do Únie. Rada zároveň vykonávacím nariadením (EÚ) č. 1239/2013 (7) uložila konečné vyrovnávacie clo na dovoz dotknutých výrobkov do Únie.

               (5)

               Po tom, ako skupina vyvážajúcich výrobcov (ďalej len „vyvážajúci výrobcovia“) spolu s CCCME oznámili zmenené znenie cenového záväzku, Komisia vykonávacím rozhodnutím 2013/707/EÚ (8) potvrdila prijatie zmeneného cenového záväzku (ďalej len „záväzok“) na obdobie uplatňovania konečných opatrení. Príloha k tomuto rozhodnutiu obsahuje zoznam vyvážajúcich výrobcov, ktorých záväzok bol prijatý, a tento zoznam zahŕňa spoločnosť Zhejiang Xiongtai Photovoltaic Technology Co. Ltd (ďalej len „Shinetime China“) spolu s jej prepojenou spoločnosťou v Únii (SHINETIME SOLAR GMBH, ďalej len „Shinetime Europe“), na ktoré sa spoločne vzťahuje doplnkový kód TARIC: B919.

               (6)

               Komisia prijala vykonávacím rozhodnutím 2014/657/EÚ (9) návrh skupiny vyvážajúcich výrobcov a CCCME, pokiaľ ide o objasnenia týkajúce sa plnenia záväzku v súvislosti s dotknutými výrobkami, na ktoré sa záväzok vzťahuje, t. j. modulmi a článkami s pôvodom v ČĽR alebo odosielanými z ČĽR, v súčasnosti patriacimi pod číselné znaky KN ex 8541 40 90 (kódy TARIC 8541409021, 8541409029, 8541409031 a 8541409039), vyrábanými vyvážajúcimi výrobcami (ďalej len „výrobok, na ktorý sa vzťahuje záväzok“). Antidumpingové a vyrovnávacie clo uvedené v odôvodnení 4 spolu so záväzkom sa spoločne uvádzajú ako „opatrenia“.

               (7)

               Komisia odvolala vykonávacím nariadením (EÚ) 2015/866 (10) prijatie záväzku v prípade troch vyvážajúcich výrobcov.

               (8)

               Komisia odvolala vykonávacím nariadením (EÚ) 2015/1403 (11) prijatie záväzku v prípade ďalšieho vyvážajúceho výrobcu.

               (9)

               Komisia odvolala vykonávacím nariadením (EÚ) 2015/2018 (12) prijatie záväzku v prípade dvoch vyvážajúcich výrobcov.

               (10)

               Komisia začala revízne prešetrovanie pred uplynutím platnosti podľa článku 11 ods. 2 základného antidumpingového nariadenia prostredníctvom oznámenia o začatí preskúmania uverejneného v Úradnom vestníku Európskej únie
                   (13)5. decembra 2015.

               (11)

               Komisia začala revízne prešetrovanie pred uplynutím platnosti podľa článku 18 základného antidumpingového nariadenia prostredníctvom oznámenia o začatí preskúmania uverejneného v Úradnom vestníku Európskej únie
                   (14)5. decembra 2015.

               (12)

               Komisia tiež začala čiastočné predbežné preskúmanie podľa článku 11 ods. 3 základného antidumpingového nariadenia a článku 19 základného antisubvenčného nariadenia prostredníctvom oznámenia o začatí preskúmania uverejneného v Úradnom vestníku Európskej únie
                   (15)5. decembra 2015.

               (13)

               Komisia odvolala vykonávacím nariadením (EÚ) 2016/115 (16) prijatie záväzku v prípade ďalšieho vyvážajúceho výrobcu.

               (14)

               Komisia rozšírila vykonávacím nariadením (EÚ) č. 2016/185 (17) konečné antidumpingové clo uložené vykonávacím nariadením (EÚ) č. 1238/2013 o dovoze dotknutých výrobkov s pôvodom v Čínskej ľudovej republike alebo odosielaných z Čínskej ľudovej republiky na dovoz dotknutého výrobku odosielaného z Malajzie a Taiwanu bez ohľadu na to, či má alebo nemá deklarovaný pôvod v Malajzii a na Taiwane.

               (15)

               Vykonávacím nariadením (EÚ) 2016/184 (18) Komisia rozšírila konečné vyrovnávacie clo uložené vykonávacím nariadením (EÚ) č. 1239/2013 o dovoze dotknutých výrobkov s pôvodom v Čínskej ľudovej republike alebo odosielaných z Čínskej ľudovej republiky na dovoz dotknutého výrobku odosielaného z Malajzie a Taiwanu bez ohľadu na to, či má alebo nemá deklarovaný pôvod v Malajzii a na Taiwane.

         B.   PODMIENKY ZÁVÄZKU

               (16)

               Vyvážajúci výrobcovia súhlasili okrem iného s tým, že v medziach zodpovedajúcej ročnej úrovne dovozu do Únie (ďalej len „ročná úroveň“) stanovenej v záväzku nebudú predávať výrobok, na ktorý sa vzťahuje záväzok, prvému nezávislému zákazníkovi v Únii pod určitú minimálnu dovoznú cenu (ďalej len „MDC“).

               (17)

               V rámci záväzku sa v nevyčerpávajúcom zozname stanovuje, čo predstavuje jeho porušenie. V zozname sa predovšetkým uvádza vydanie obchodnej faktúry alebo faktúry o ďalšom predaji, v prípade ktorej príslušná finančná transakcie (napr. skutočne prijatá suma peňazí od nákupcu po úpravách zohľadňujúcich dobropisy/ťarchopisy a podobne) nie je v súlade s nominálnou hodnotou obchodnej faktúry.
               Vyvážajúci výrobca je zodpovedný za porušenie spôsobené ktoroukoľvek z jeho prepojených strán, ktoré sú vymedzené v záväzku.

               (18)

               Na základe záväzku sú vyvážajúci výrobcovia takisto povinní poskytnúť Komisii raz za štvrťrok podrobné informácie o celom svojom predaji na vývoz do Únie a ďalšom predaji v Únii (ďalej len „štvrťročné správy“). Z toho vyplýva, že údaje predložené v týchto štvrťročných správach musia byť úplné a správne a oznámené transakcie musia byť úplne v súlade s podmienkami záväzku.

               (19)

               Na účely zabezpečenia súladu so záväzkom sa vyvážajúci výrobcovia takisto zaviazali, že poskytnú všetky informácie, ktoré Komisia považuje za nevyhnutné.

         C.   MONITOROVANIE VYVÁŽAJÚCICH VÝROBCOV

               (20)

               Pri monitorovaní dodržiavania záväzku Komisia overila informácie, ktoré predložila spoločnosť Shinetime China a jej prepojená spoločnosť v Únii, ktoré boli relevantné vzhľadom na záväzok. Komisia takisto získala dôkazy od colných orgánov jedného členského štátu na základe článku 8 ods. 9 základného antidumpingového nariadenia a článku 13 ods. 9 základného antisubvenčného nariadenia.

               (21)

               V zisteniach uvedených v odôvodneniach 22 až 25 sa riešia problémy odhalené v súvislosti so spoločnosťou Shinetime China a jej prepojenou spoločnosťou v Únii, na základe ktorých je Komisia v prípade tohto vyvážajúceho výrobcu nútená odvolať prijatie záväzku.

         D.   DÔVODY NA ODVOLANIE PRIJATIA ZÁVÄZKU
   a)   Predaj uskutočňovaný spoločnosťou Shinetime China

               (22)

               Zo získaných dôkazov a z verejne dostupných informácií je zrejmé, že údajne neprepojený dovozca v Únii mal, aspoň po určitý čas, tú istú adresu ako Shinetime Europe. Tento údajne neprepojený dovozca vystavil svojmu koncovému odberateľovi dve faktúry o ďalšom predaji pre jednu transakciu týkajúcu sa fotovoltických modulov: jednu faktúru, v prípade ktorej bola MDC dodržaná, a druhú faktúru, v prípade ktorej MDC dodržaná nebola. Čísla faktúr, objem modulov a kódy výrobku spoločnosti boli rovnaké. Platba koncového odberateľa spoločnosti Shinetime China bola vykonaná za túto transakciu a zodpovedala fakturovanej hodnote, v prípade ktorej MDC nebola dodržaná. Týmto spôsobom sa postupovalo minimálne v jednom prípade.

               (23)

               Zo získaných dôkazov je okrem toho zrejmá existencia ďalšej formy obchádzania záväzku. Spoločnosť Shinetime China vystavila pro forma faktúru na sumu nižšiu než MDC neprepojenému zákazníkovi v Únii. Tento zákazník sa zaviazal, že sumu nižšiu než MDC zaplatí na účet spoločnosti Shinetime China v Hong Kongu.

         b)   Predaj uskutočňovaný spoločnosťou Shinetime Europe

               (24)

               Zo získaných dôkazov je zrejmé, že aj spoločnosť Shinetime Europe vystavila prvému neprepojenému zákazníkovi v Únii dve faktúry o ďalšom predaji pre jednu transakciu týkajúcu sa fotovoltických modulov: jednu faktúru, v prípade ktorej bola MDC dodržaná, a druhú faktúru, v prípade ktorej MDC dodržaná nebola. Čísla faktúr, objem modulov a kódy výrobku spoločnosti boli rovnaké. Platba prvého neprepojeného zákazníka v Únii spoločnosti Shinetime Europe za túto transakciu zodpovedala fakturovanej hodnote, v prípade ktorej MDC nebola dodržaná.

               (25)

               Spoločnosť Shinetime Europe okrem toho nepodala Komisii štvrťročnú správu o predaji za obdobie, v ktorom sa transakcia uvedená v odôvodnení 24 uskutočnila.

               (26)

               Komisia posúdila predložené dôkazy a to, že nebola podaná správa, a dospela k záveru, že došlo k porušeniu záväzku.

         E.   ZRUŠENIE PLATNOSTI FAKTÚRY SÚVISIACEJ SO ZÁVÄZKOM

               (27)

               Zo získaných dôkazov je zrejmé, že faktúra o ďalšom predaji uvedená v odôvodnení 24 je spojená s touto transakciou:

                           Číslo obchodnej faktúry k tovaru, na ktorý sa vzťahuje záväzok

                           Dátum

                           Vystavil

                           Vystavené pre

                           XTSSG1501-004-CI

                           16. januára 2015

                           Zhejiang Xiongtai Photovoltaic Technology Co. Ltd

                           SHINETIME SOLAR GMBH

                     Táto faktúra sa preto v súlade s článkom 3 ods. 2 písm. b) vykonávacieho nariadenia (EÚ) č. 1238/2013, článkom 2 ods. 2 písm. b) vykonávacieho nariadenia (EÚ) č. 1239/2013 vyhlasuje za neplatnú. Colný dlh, ktorý vznikol v čase prijatia vyhlásenia na prepustenie do voľného obehu, by mali colné orgány vymôcť podľa článku 105 ods. 3 až 6 nariadenia Európskeho parlamentu a Rady (EÚ) č. 952/2013 (19), keď zrušenie záväzku v súvislosti so spoločnosťou Shinetime China spolu s jej prepojenou spoločnosťou v Únii nadobudne účinnosť. Vnútroštátne colné orgány zodpovedné za výber cla budú zodpovedajúcim spôsobom informované.
               Komisia v tejto súvislosti pripomína, že podľa článku 3 ods. 1 písm. b) v spojení s č. 7 prílohy III k vykonávaciemu nariadeniu (EÚ) č. 1238/2013 a podľa článku 2 ods. 1 písm. b) v spojení s č. 7 prílohy 2 k vykonávaciemu nariadeniu (EÚ) č. 1239/2013 sa dovoz oslobodzuje od cla len, ak je na faktúrach uvedená cena a prípadné zľavy. Ak tieto podmienky nie sú splnené, clo je splatné, a to aj v prípade, že Komisia nezrušila platnosť obchodnej faktúry k tovaru.

         F.   POSÚDENIE USKUTOČNITEĽNOSTI UPLATŇOVANIA CELKOVÉHO ZÁVÄZKU

               (28)

               V záväzku sa stanovuje, že porušenie zo strany jednotlivého vyvážajúceho výrobcu nemá automaticky za následok odvolanie prijatia záväzku pre všetkých vyvážajúcich výrobcov. V takom prípade Komisia posúdi vplyv daného konkrétneho porušenia na uskutočniteľnosť uplatňovania záväzku s účinkom pre všetkých vyvážajúcich výrobcov a CCCME.

               (29)

               Komisia zodpovedajúcim spôsobom posúdila vplyv porušovaní zo strany spoločnosti Shinetime China a jej prepojenej spoločnosti v Únii na uskutočniteľnosť uplatňovania záväzku s účinnosťou pre všetkých vyvážajúcich výrobcov a CCCME.

               (30)

               Zodpovednosť za tieto porušenia nesie výhradne dotknutý vyvážajúci výrobca; monitorovaním sa zatiaľ nezistili žiadne systematické porušovania zo strany väčšiny vyvážajúcich výrobcov ani CCCME.

               (31)

               Komisia preto dospela k záveru, že celkové fungovanie záväzku nie je dotknuté a že v súčasnosti neexistujú dôvody na odvolanie prijatia záväzku v prípade všetkých vyvážajúcich výrobcov a CCCME.

         G.   PÍSOMNÉ PODANIA A VYPOČUTIA

               (32)

               Zainteresované strany dostali podľa článku 8 ods. 9 základného antidumpingového nariadenia a článku 13 ods. 9 základného antisubvenčného nariadenia príležitosť byť vypočuté a predložiť pripomienky. Spoločnosť Shinetime China predložila pripomienky v mene spoločností Shinetime China a Shinetime Europe a bola vypočutá.

      Autenticita faktúr, ktoré vystavili spoločnosti Shinetime China a Shinetime Europe

               (33)

               Spoločnosť Shinetime China namietala voči tvrdeniu, že by spoločnosti Shinetime China a Shinetime Europe vydávali faktúry a faktúry o ďalšom predaji, v prípade ktorých by nebola dodržaná MDC. Vysvetlila, že podľa interných pravidiel musia byť všetky oficiálne faktúry podpísané a označené odtlačkom pečiatky. Bez podpisu a odtlačku pečiatky na faktúrach uvedených v odôvodneniach 23 a 24 spoločnosť Shinetime China nemohla tieto faktúry vo svojom systéme vyhľadať. Potvrdila vydanie len jednej faktúry o ďalšom predaji, v prípade ktorej bola MDC dodržaná.

               (34)

               Komisia tento argument zamieta. Nevyjadruje sa k tomu, či faktúry uvedené v predchádzajúcich odôvodneniach boli oficiálnymi faktúrami spoločnosti Shinetime China a oficiálnymi faktúrami o ďalšom predaji spoločnosti Shinetime Europe.

               (35)

               Naopak, tvrdenie spoločnosti Shinetime China o autenticite týchto faktúr je irelevantné. Komisia preukázala, že neprepojený zákazník v Únii sa zaviazal, že spoločnosti Shinetime China zaplatí za transakciu uvedenú v odôvodnení 23 sumu nižšiu než MDC. Komisia vychádza z korešpondencie, ktorú spoločnosť Shinetime China podľa svojich tvrdení nemohla vyvrátiť z dôvodu odchodu príslušných zamestnancov. Komisia usudzuje, že samotné tvrdenie spoločnosti Shinetime China, že sa príslušná korešpondencia ani predmetná faktúra nedajú v jej systéme vyhľadať alebo že spoločnosť nemá účet v Hong Kongu, nepostačuje na to, aby vyššie uvedené zistenie bolo možné zmeniť.

               (36)

               Komisia okrem toho preukázala, že platba prvého neprepojeného zákazníka v Únii spoločnosti Shinetime Europe za transakciu uvedenú v odôvodnení 24 zodpovedala hodnote faktúry o ďalšom predaji, v prípade ktorej MDC nebola dodržaná. Z toho dôvodu, hoci spoločnosť Shinetime China tvrdila, že faktúra o ďalšom predaji vystavená na sumu nižšiu než MDC nie je autentická, príslušná finančná transakcia (napr. skutočne prijatá suma peňazí od nákupcu po úpravách zohľadňujúcich dobropisy/ťarchopisy a podobne) nebola v súlade s nominálnou hodnotou obchodnej faktúry o ďalšom predaji, v prípade ktorej sa potvrdilo, že je oficiálnou faktúrou o ďalšom predaji spoločnosti Shinetime Europe. Argumenty spoločnosti Shinetime China týkajúce sa platby faktúr, sú predmetom odôvodnení 41 až 48.

      Predaj uskutočnený spoločnosťou Shinetime China za sumu nižšiu než MDC

               (37)

               Spoločnosť Shinetime China tvrdila, že platba, ktorú prijala od údajne neprepojeného dovozcu, uvedená v odôvodnení 22 bola len preddavok. Na podloženie svojich tvrdení spoločnosť Shinetime China predložila vývozné dokumenty a výpis z účtovnej knihy zákazníka týkajúci sa údajne neprepojeného dovozcu.

               (38)

               Komisia tento argument zamieta. Z dôkazov od vnútroštátnych colných orgánov vyplýva, že koncový odberateľ v Únii zaplatil priamo spoločnosti Shinetime China faktúru o ďalšom predaji, ktorú vydal údajne neprepojený dovozca, ako sa uvádza v odôvodnení 22. Táto platba (sumy nižšej než MDC) spoločnosti Shinetime China odkazovala na číslo faktúry o ďalšom predaji, ktorú vystavil údajne neprepojený dovozca.

               (39)

               Výpis z účtovnej knihy zákazníka, bez akéhokoľvek ďalšieho dôkazu umožňujúceho prepojiť platbu prijatú od údajne neprepojeného dovozcu s transakciou koncového odberateľa v Únii, je irelevantný, a teda nevyvracia dôkazy oznámené spoločnosti Shinetime China. Tvrdenie o tom, že údajne neprepojený dovozca mohol zaplatiť preddavok, je v tomto ohľade takisto irelevantné.

               (40)

               Komisia preto potvrdzuje svoje zistenie, že spoločnosť Shinetime China porušila záväzok predajom za sumu nižšiu než MDC prostredníctvom údajne neprepojeného dovozcu v Únii.

      Predaj uskutočnený spoločnosťou Shinetime Europe za sumu nižšiu než MDC

               (41)

               Spoločnosť Shinetime China tvrdila, že dokumenty týkajúce sa transakcie uvedenej v odôvodnení 24 spĺňajú požiadavky záväzku a že výška MDC bola dodržaná. Spoločnosť Shinetime China predložila príslušné vývozné dokumenty a colné vyhlásenie.

               (42)

               Komisia tento argument zamieta. Údajné dodržanie výšky MDC na základe takýchto dokumentov je irelevantné na posúdenie toho, či sa príslušnou platobnou transakciou potvrdilo, že výška MDC v skutočnosti bola dodržaná.

               (43)

               Spoločnosť Shinetime China takisto tvrdila, že suma zaplatená spoločnosti Shinetime Europe predstavovala len časť platby. Zostatok vrátane úrokov z omeškania bol spoločnosti Shinetime China z dôvodu ukončenia obchodnej činnosti spoločnosti Shinetime Europe zaplatený o desať mesiacov neskôr. Na potvrdenie svojho tvrdenia o čiastočnej úhrade spoločnosť Shinetime China predložila príslušné potvrdenie o platbe.

               (44)

               Komisia nemôže tento argument prijať z týchto dôvodov.

               (45)

               Po prvé, lehota na vykonanie platby uvedená v príslušnej faktúre o ďalšom predaji, sa jasne týkala preddavku vo výške 100 %. Navyše, platba neprepojeného zákazníka v Únii neobsahovala žiaden odkaz na preddavok. Naopak, obsahovala odkaz na faktúru o ďalšom predaji a zodpovedala hodnote faktúry o ďalšom predaji, v prípade ktorej nebola dodržaná MDC.

               (46)

               Po druhé, oznam o dodaní, ktorý predložila spoločnosť Shinetime China, nasvedčuje tomu, že fotovoltické moduly boli neprepojenému zákazníkovi v Únii skutočne dodané napriek nedodržaniu lehoty na vykonanie platby. O platbu zostatku nebolo požiadané takmer ďalších desať mesiacov po dodaní tovaru.

               (47)

               Po tretie, spoločnosť Shinetime China nepredložila žiadne ďalšie dôkazy (ako napr. dohodu so zákazníkom o údajnej čiastočnej úhrade alebo ťarchopis za úrok z omeškania) na podporu svojho tvrdenia týkajúceho sa údajnej čiastočnej úhrady a úrokov z omeškania, okrem potvrdenia platby týchto súm.

               (48)

               Nakoniec, žiadna z údajných žiadostí o platbu vrátane žiadosti o úrok z omeškania nebola oznámená Komisii.

               (49)

               Komisia preto považuje argumenty spoločnosti Shinetime China za nepodložené a trvá na svojich záveroch, že spoločnosť Shinetime Europe porušila záväzok predajom za sumu nižšiu než MDC neprepojenému zákazníkovi v Únii.

      Nedodržanie oznamovacej povinnosti

               (50)

               Spoločnosť Shinetime China tvrdila, že spoločnosť Shinetime Europe predložila príslušnú štvrťročnú správu o predaji neskoro. Spoločnosť Shinetime China okrem toho pripustila, že transakcia uvedená v odôvodnení 24 nebola Komisii nahlásená.

               (51)

               Odhliadnuc od toho, že si spoločnosť Shinetime China nesplnila povinnosť informovať Komisiu o tom, že spoločnosť Shinetime Europe ukončila svoju hospodársku činnosť, Komisia zdôrazňuje, že oznamovacia povinnosť sa týka všetkých transakcií v danom kalendárnom štvrťroku. Spoločnosť Shinetime Europe neoznámila transakciu uvedenú v odôvodnení 24, ktorá sa uskutočnila v štvrťroku, ktorý predchádzal ukončenie hospodárskej činnosti. Komisia preto trvá na svojich záveroch, že spoločnosť Shinetime Europe porušila svoju oznamovaciu povinnosť vyplývajúcu zo záväzku.

               (52)

               Spoločnosť Shinetime China takisto tvrdila, že neskoré predloženie štvrťročnej správy nie je postačujúce na zrušenie platnosti transakcie uvedenej v odôvodnení 24.

               (53)

               Komisia upozorňuje, že dôvody zrušenia platnosti danej transakcie sú vysvetlené v odôvodnení 24 a 27. Neskoré predloženie štvrťročnej správy o predaji, najmä to, že predmetná transakcia nebola nahlásená, predstavujú porušenia oznamovacej povinnosti vyplývajúcej zo záväzku. Hoci tieto porušenia predstavujú dostatočné dôvodu na zrušenie záväzku spoločnosti Shinetime China, pri posúdení týkajúcom sa zrušenia platnosti danej transakcie nie sú zohľadnené.

         H.   ODVOLANIE PRIJATIA ZÁVÄZKU A ULOŽENIE KONEČNÝCH CIEL

               (54)

               Komisia preto v súlade s článkom 8 ods. 9 základného antidumpingového nariadenia, článkom 13 ods. 9 základného antisubvenčného nariadenia a takisto v súlade s podmienkami záväzku dospela k záveru, že prijatie záväzku spoločnosti Shinetime China spolu s jej prepojenou spoločnosťou v Únii sa musí odvolať.

               (55)

               V súlade s tým sa podľa článku 8 ods. 9 základného antidumpingového nariadenia a článku 13 ods. 9 základného antisubvenčného nariadenia konečné antidumpingové clo uložené článkom 1 vykonávacieho nariadenia (EÚ) č. 1238/2013 a konečné vyrovnávacie clo uložené článkom 1 vykonávacieho nariadenia (EÚ) č. 1239/2013 automaticky uplatňujú na dovoz dotknutého výrobku s pôvodom v ČĽR alebo odosielaného z ČĽR a vyrábaného spoločnosťou Shinetime China (doplnkový kód TARIC: B919), a to odo dňa nadobudnutia účinnosti tohto nariadenia.

               (56)

               V tabuľke v prílohe k tomuto nariadeniu sa pre informáciu uvádza zoznam vyvážajúcich výrobcov, v prípade ktorých prijatie záväzku vykonávacím rozhodnutím 2013/707/EÚ nie je dotknuté,

         PRIJALA TOTO NARIADENIE:
   Článok 1
   Prijatie záväzku v súvislosti so spoločnosťou Zhejiang Xiongtai Photovoltaic Technology Co. Ltd spolu s jej prepojenou spoločnosťou v Únii, na ktoré sa spoločne vzťahuje doplnkový kód TARIC: B919, sa týmto odvoláva.
   Článok 2
   Obchodná faktúra č. XTSSG1501-004-CI, ktorú 16. januára 2015 spoločnosť Zhejiang Xiongtai Photovoltaic Technology Co. Ltd vystavila spoločnosti SHINETIME SOLAR GMBH, sa vyhlasuje za neplatnú. Vnútroštátnym colným orgánom sa týmto nariaďuje, aby vymohli colný dlh, ktorý vznikol v čase prijatia vyhlásenia na prepustenie do voľného obehu podľa článku 3 ods. 2 písm. b) vykonávacieho nariadenia (EÚ) č. 1238/2013 a článku 2 ods. 2 písm. b) vykonávacieho nariadenia (EÚ) č. 1239/2013.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. júna 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 343, 22.12.2009, s. 51.

      (2)  Ú. v. EÚ L 188, 18.7.2009, s. 93.

      (3)  Ú. v. EÚ L 152, 5.6.2013, s. 5.

      (4)  Ú. v. EÚ L 209, 3.8.2013, s. 26.

      (5)  Ú. v. EÚ L 209, 3.8.2013, s. 1.

      (6)  Ú. v. EÚ L 325, 5.12.2013, s. 1.

      (7)  Ú. v. EÚ L 325, 5.12.2013, s. 66.

      (8)  Ú. v. EÚ L 325, 5.12.2013, s. 214.

      (9)  Ú. v. EÚ L 270, 11.9.2014, s. 6.

      (10)  Ú. v. EÚ L 139, 5.6.2015, s. 30.

      (11)  Ú. v. EÚ L 218, 19.8.2015, s. 1.

      (12)  Ú. v. EÚ L 295, 12.11.2015, s. 23.

      (13)  Ú. v. EÚ C 405, 5.12.2015, s. 8.

      (14)  Ú. v. EÚ C 405, 5.12.2015, s. 20.

      (15)  Ú. v. EÚ C 405, 5.12.2015, s. 33.

      (16)  Ú. v. EÚ L 23, 29.1.2016, s. 23.

      (17)  Ú. v. EÚ L 37, 12.2.2016, s. 76.

      (18)  Ú. v. EÚ L 37, 12.2.2016, s. 56.

      (19)  Ú. v. EÚ L 269, 10.10.2013, s. 1.

      PRÍLOHA

         Zoznam spoločností

                  Názov spoločnosti

                  Doplnkový kód TARIC

                  Jiangsu Aide Solar Energy Technology Co. Ltd

                  B798

                  Alternative Energy (AE) Solar Co. Ltd

                  B799

                  Anhui Chaoqun Power Co. Ltd

                  B800

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD

                  B812

                  CNPV Dongying Solar Power Co. Ltd

                  B813

                  CSG PVtech Co. Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd

                  B809

                  Delsolar (Wujiang) Ltd

                  B792

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD

                  B817

                  Era Solar Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED

                  B850

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd

                  B830

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Seraphim Solar System Co. Ltd

                  B836

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd

                  B842

                  Jiangyin Shine Science and Technology Co. Ltd

                  B843

                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd

                  B794

                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD

                  B845

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  MOTECH (SUZHOU) RENEWABLE ENERGY CO. LTD

                  B852

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Huashun Solar Energy Technology Co. Ltd

                  B856

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo Osda Solar Co. Ltd

                  B859

                  Ningbo Qixin Solar Electrical Appliance Co. Ltd

                  B860

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  Phono Solar Technology Co. Ltd
                  Sumec Hardware & Tools Co. Ltd

                  B866

                  RISEN ENERGY CO. LTD

                  B868

                  SHANDONG LINUO PHOTOVOLTAIC HI-TECH CO. LTD

                  B869

                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co. Ltd

                  B871

                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co.Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd

                  B890

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd

                  B796

                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Xi'an LONGi Silicon Materials Corp.
                  Wuxi LONGi Silicon Materials Co. Ltd

                  B897

                  Years Solar Co. Ltd

                  B898

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co.Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co. Ltd
                  WANXIANG IMPORT & EXPORT CO LTD

                  B918

                  ZHEJIANG YUANZHONG SOLAR CO. LTD

                  B920

                  Zhongli Talesun Solar Co. Ltd

                  B922


title: Vykonávacie nariadenie Komisie (EÚ) 2015/593 zo 14. apríla 2015 , ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Reblochon/Reblochon de Savoie (CHOP)]

text:
               16.4.2015

               SK

               Úradný vestník Európskej únie

               L 99/5

         VYKONÁVACIE NARIADENIE KOMISIE (EÚ) 2015/593
   zo 14. apríla 2015,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Reblochon/Reblochon de Savoie (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Francúzska o schválenie zmeny špecifikácie chráneného označenia pôvodu „Reblochon“/„Reblochon de Savoie“ zapísaného do registra na základe nariadenia Komisie (ES) č. 1107/96 (2) zmeneného nariadením Komisie (ES) č. 828/2003 (3).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (4).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie sa musí schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Reblochon“/„Reblochon de Savoie“ (CHOP) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. apríla 2015

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Nariadenie Komisie (ES) č. 1107/96 z 12. júna 1996 o zápise zemepisných označení a označení pôvodu podľa postupu stanoveného v článku 17 nariadenia Rady (EHS) č. 2081/92 (Ú. v. ES L 148, 21.6.1996, s. 1).

      (3)  Nariadenie Komisie (ES) č. 828/2003 zo 14. mája 2003, ktorým sa mení a dopĺňa špecifikácia šestnástich názvov uvedených v prílohe k nariadeniu (ES) č. 1107/96 o registrácii zemepisných označení a označení pôvodu podľa postupu uvedeného v článku 17 nariadenia Rady (EHS) č. 2081/92 o ochrane zemepisných označení a označení pôvodu pre poľnohospodárske výrobky a potraviny (Danublu, Monti Iblei, Lesbos, Beaufort, Salers, Reblochon alebo Reblochon de Savoie, Laguiole, Mont d'Or alebo Vacherin du Haut-Doubs, Comté, Roquerfort, Époisses de Bourgogne, Brocciu corse alebo Brocciu, Sainte-Maure de Touraine, Ossau-Iraty, dinde de Bresse, huile essentielle de lavande de Haute-Provence) (Ú. v. EÚ L 120, 15.5.2003, s. 3).

      (4)  Ú. v. EÚ C 387, 1.11.2014, s. 17.


title: Vykonávacie nariadenie Komisie (EÚ) č. 1054/2012 zo 7. novembra 2012 , ktorým sa schvaľujú malé zmeny a doplnenia špecifikácie názvu zapísaného v Registri chránených označení pôvodu a chránených zemepisných označení [Taureau de Camargue (CHOP)]

text:
               13.11.2012

               SK

               Úradný vestník Európskej únie

               L 313/3

         VYKONÁVACIE NARIADENIE KOMISIE (EÚ) č. 1054/2012
   zo 7. novembra 2012,
   ktorým sa schvaľujú malé zmeny a doplnenia špecifikácie názvu zapísaného v Registri chránených označení pôvodu a chránených zemepisných označení [Taureau de Camargue (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:

               (1)

               V súlade s článkom 9 ods. 1 prvým pododsekom nariadenia (ES) č. 510/2006 Komisia preskúmala žiadosť Francúzska o schválenie zmien a doplnení prvkov špecifikácie chráneného označenia pôvodu „Taureau de Camargue“ zapísaného do registra podľa nariadenia Komisie (ES) č. 2036/2001 (2), zmeneného a doplneného nariadením (ES) č. 1068/2008 (3).

               (2)

               Cieľom žiadosti je zmeniť a doplniť danú špecifikáciu tak, že sa presnejšie uvedie opis výrobku, zemepisná oblasť, dôkaz o pôvode, spôsob výroby, označovanie, vnútroštátne požiadavky a kontaktné údaje príslušného útvaru členského štátu, skupiny žiadateľov a kontrolných štruktúr.

               (3)

               Komisia preskúmala príslušné zmeny a doplnenia a dospela k záveru, že sú opodstatnené. Keďže ide o malé zmeny a doplnenia v zmysle článku 9 nariadenia Komisie (ES) č. 510/2006, Komisia ich môže schváliť bez toho, aby použila postup opísaný v článkoch 5, 6 a 7 uvedeného nariadenia,

         PRIJALA TOTO NARIADENIE:
   Článok 1
   Špecifikácia chráneného označenia pôvodu „Taureau de Camargue“ sa mení a dopĺňa v súlade s prílohou I k tomuto nariadeniu.
   Článok 2
   Jednotný dokument obsahujúci hlavné prvky špecifikácie sa uvádza v prílohe II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. novembra 2012

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 93, 31.3.2006, s. 12.

      (2)  Ú. v. ES L 275, 18.10.2001, s. 9.

      (3)  Ú. v. EÚ L 290, 31.10.2008, s. 8.

      PRÍLOHA I
      Schvaľujú sa tieto zmeny a doplnenia špecifikácie chráneného označenia pôvodu „Taureau de Camargue“:

                  —

                  Vykonala sa aktualizácia referencií týkajúcich sa príslušného útvaru členského štátu, skupiny žiadateľov a kontrolných štruktúr.

                  —

                  Opis výrobku: V opise výrobku sa doplnil vek zvierat. Ustanovenie zostalo nezmenené a bolo uvedené už v položke „spôsob výroby“ špecifikácie.

                  —

                  Zemepisná oblasť: Zemepisná oblasť zostala nezmenená, ale zoznam kantónov uvedený v špecifikácii Spoločenstva sa nahradil zoznamom obcí.

                  —

                  Dôkaz o pôvode: Položka bola doplnená ustanoveniami týkajúcimi sa kontroly a garancie pôvodu a vysledovateľnosti označenia. Ide o ustanovenia, ktoré boli zmenené a doplnené v nadväznosti na reformu systému kontrol francúzskych chránených označení pôvodu AOP.

                  —

                  Spôsob výroby: Položka bola doplnená ustanoveniami uvedenými vo vnútroštátnych právnych predpisoch vymedzujúcich CHOP. Zaviedli sa tak kritériá genetickej selekcie plemien, maximálne zaťaženie a spôsoby výpočtu dobytčích jednotiek. Okrem toho sa uviedli presnejšie informácie o zákaze kŕmenia kompletnými miešanými krmivami, ako aj o povolených terapeutických postupoch.
                  Zaviedli sa ustanovenia týkajúce sa porážania zvierat uvedené vo vnútroštátnych právnych predpisoch (odchyt zvierat, preprava, usmrtenie, spracovanie jatočných tiel). Doplnilo sa aj ustanovenie o rozrábke vo vymedzenej zemepisnej oblasti, ktoré je uvedené vo vnútroštátnych právnych predpisoch.
                  Nadbytočné ustanovenia, ktoré sú už obsiahnuté vo všeobecných právnych predpisoch (kontrola nákazlivých chorôb, zaraďovanie jatočných tiel podľa tabuľky Europ), sa vypúšťajú.

                  —

                  Označovanie: Skupina žiadateľov požadovala, aby sa zaviedla povinnosť uvádzať symbol CHOP Európskej únie.

                  —

                  Vnútroštátne požiadavky: Vnútroštátne požiadavky sa doplnili tabuľkou obsahujúcou hlavné body, ktoré sa musia kontrolovať, a ich metódy hodnotenia, ako sa stanovuje vo francúzskych vnútroštátnych predpisoch.

      PRÍLOHA II

         JEDNOTNÝ DOKUMENT

      Nariadenie Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín
      „TAUREAU DE CAMARGUE“
      ES č. FR-PDO-0105-0314-17.10.2011

         CHZO ( ) CHOP ( X )

      1.   Názov

      „Taureau de Camargue“
      2.   Členský štát alebo tretia krajina

      Francúzsko
      3.   Opis poľnohospodárskeho výrobku alebo potraviny

      3.1.   Druh výrobku

                  Trieda 1-1:

                  Čerstvé mäso a droby.

            3.2.   Opis výrobku, na ktorý sa vzťahuje názov uvedený v bode 1

      Označenie pôvodu „Taureau de Camargue“ sa vzťahuje na čerstvé mäso zvierat, samcov alebo samíc miestnych plemien, t. j. plemena „raço di Biou“, plemena „de Combat“ (plemeno, ktoré sa nazýva aj „brave“) alebo krížencov týchto dvoch plemien, ktoré sa narodili, boli odchované, porazené a rozrobené v danej zemepisnej oblasti.
      Ide o zvieratá minimálne vo veku 18 mesiacov.
      Jatočné telá musia zrieť na bitúnku najmenej 48 hodín a najviac 5 dní. Hmotnosť jatočného tela váženého na daňové účely nesmie byť nižšia ako 100 kg. Výnimkou sú jalovice vo veku od 18 do 30 mesiacov, v prípade ktorých je táto hmotnosť stanovená na 85 kg.
      Mäso „Taureau de Camargue“ sa vyznačuje sýtočervenou farbou, jemnosťou a nízkym obsahom tuku.
      3.3.   Suroviny (len pri spracovaných výrobkoch)

      —
      3.4.   Krmivo (len pri výrobkoch živočíšneho pôvodu)

      Hlavným zdrojom obživy zvierat musia byť pastviny, výnimkou sú zimné mesiace, počas ktorých sa zvieratám môže podávať doplnkové krmivo, avšak výlučne v podobe sena a obilnín pochádzajúcich z danej zemepisnej oblasti. V žiadnom prípade sa nepovoľuje podávanie kompletných miešaných krmív ani liekov.
      3.5.   Konkrétne kroky pri výrobe, ktoré sa musia uskutočniť v označenej zemepisnej oblasti

      Zvieratá musia byť narodené, odchované, porazené a rozrobené v danej zemepisnej oblasti.
      3.6.   Osobitné pravidlá pri krájaní, strúhaní, balení atď.

      Jatočné telá musia byť rozrobené v danej zemepisnej oblasti. Jatočné telá porazených zvierat s CHOP „Taureau de Camargue“ sú v priemere menšie ako jatočné telá hovädzieho dobytka určeného na mäso, čo si vyžaduje isté ľudské know-how, aby sa tieto malé jatočné telá dali čo najlepšie využiť. Toto know-how sa udržalo výlučne v tejto oblasti, keďže ani jedno z dvoch plemien CHOP „Taureau de Camargue“ sa takmer nikde inde na francúzskom území nevyskytuje.
      3.7.   Osobitné pravidlá pri označovaní

      Označovanie mäsa s chráneným označením pôvodu „Taureau de Camargue“ sa vykonáva ešte v štádiu, keď je jatočné telo úplné, medzi momentom jeho váženia na daňové účely a jeho výstupom z chladiacej komory.
      Označovanie spočíva v okamžitom umiestnení identifikačnej pečiatky s CHOP na rôzne svaly (osem bodov). Túto pečiatku dodajú útvary Národného inštitútu pre osvedčovanie pôvodu a kvality (Institut national de l’origine et de la qualité).
      Jatočné telo a z neho pochádzajúce rozporciované kusy sprevádza až ku konečnému spotrebiteľovi identifikačný štítok, na ktorom sa uvádza minimálne:

                  —

                  názov označenia,

                  —

                  číslo porážky,

                  —

                  zreteľný názov chovateľského podniku,

                  —

                  názov a adresa rozrábkarne alebo bitúnku,

                  —

                  symbol CHOP Európskej únie.

            4.   Stručné vymedzenie zemepisnej oblasti

      Mäso možno označovať chráneným označením pôvodu len vtedy, ak pochádza z tzv. manades (chovy býkov plemena „raço di Biou“) alebo z tzv. ganaderias (chovy býkov plemena „de Combat“), ktoré sa nachádzajú v danej zemepisnej oblasti.
      Zvieratá musia byť narodené, odchované, porazené a rozrobené v tejto zemepisnej oblasti:

                  Department Bouches-du-Rhône:

                              —

                              Kantón Arles: všetky obce.

                              —

                              Kantón Châteaurenard: všetky obce.

                              —

                              Kantón Eyguières: Aureilles, Eyguières, Lamanon a Mouriès.

                              —

                              Kantón Istres: Fos-sur-Mer, Istres.

                              —

                              Kantón Orgon: všetky obce.

                              —

                              Kantón Port-Saint-Louis-du-Rhône: Port-Saint-Louis-du-Rhône.

                              —

                              Kantón Salon-de-Provence: Grans, Miramas, Salon-de-Provence.

                              —

                              Kantón Saintes-Maries-de-la-Mer: Saintes-Maries-de-la-Mer.

                              —

                              Kantón Saint-Rémy-de-Provence: všetky obce.

                              —

                              Kantón Tarascon-sur-Rhône: všetky obce.

                  Department Gard:

                              —

                              Kantón Aigues-Mortes: všetky obce.

                              —

                              Kantón Aramon: všetky obce s výnimkou obcí Estézargues a Domazan.

                              —

                              Kantón Beaucaire: všetky obce.

                              —

                              Kantón Lédignan: Mauressargues.

                              —

                              Kantón Marguerittes: všetky obce.

                              —

                              Kantón Nîmes: všetky obce.

                              —

                              Kantón Quissac: všetky obce s výnimkou obce Quissac.

                              —

                              Kantón Remoulins: Argilliers, Collias, Remoulins, Vers-Pont-du-Gard.

                              —

                              Kantón Rhony-Vidourle: všetky obce.

                  Kantón Saint-Chaptes: všetky obce s výnimkou obcí Aubussargues, Collorgues, Baron, Foissac, Saint-Dézéry.

                              —

                              Kantón Saint-Gilles: všetky obce.

                              —

                              Kantón Saint-Mamert: všetky obce.

                              —

                              Kantón Sommières: všetky obce.

                              —

                              Kantón Uzès: Arpaillargues-et-Aureillac, Blauzac, Sanilhac-Sagriès, Saint-Maximin, Uzès.

                              —

                              Kantón Vauvert: všetky obce.

                              —

                              Kantón Vistrenque (La): všetky obce.

                  Department Hérault:

                              —

                              Kantón Castries: všetky obce.

                              —

                              Kantón Claret: Campagne, Fontanès, Garrigues, Sauteyrargues, Vacquières.

                              —

                              Kantón Lunel: všetky obce.

                              —

                              Kantón Matelles: Prades-le-Lez, Saint-Bauzille-de-Montmel, Sainte-Croix-de-Quintillargues, Saint-Vincent-de-Barbeyrargues.

                              —

                              Kantón Mauguio: všetky obce.

                  Kantón Montpellier: Castelnau-le-Lez, Clapiers, Le Crès, Lattes, Montpellier, Pérols.

            Vo vnútri tejto zemepisnej oblasti je vymedzená tzv. vlhká zóna.
      5.   Spojenie so zemepisnou oblasťou

      5.1.   Špecifickosť zemepisnej oblasti

      Zemepisná oblasť CHOP zodpovedá oblasti výskytu zimných pastvín zvierat „Taureau de Camargue“, t. j. územiu obcí, v ktorých zvieratá zvyčajne prezimujú na rozľahlých stredomorských stepiach (tzv. garrigue) a lúkach. Vo vnútri tejto oblasti sa vyskytuje tzv. vlhká zóna, ktorá zodpovedá hraniciam Camargue a v ktorej sa zvieratá zdržiavajú v letnom období minimálne počas šiestich mesiacov.
      Tieto rozľahlé pastviny, ktoré v oblasti Camargue pozostávajú zo slanomilných rastlín a v oblasti zimných pastvín zo suchých lúk, ovplyvňujú fyzický i mentálny vývoj zvierat. Aj samotný chov zohráva významnú environmentálnu úlohu, pretože ovplyvňuje vývoj vegetačnej dynamiky prírodného prostredia (slaniská, slané lúky, mokrade a trávnaté plochy): býky zabraňujú rozrastaniu sa niektorých rastlinných druhov a spásajú veľké plochy vegetácie zložené zo susediacich a poprepájaných biotopov.
      5.2.   Špecifickosť výrobku

      Mnohé diela poukazujú na mimoriadnu originálnosť „Taureau de Camargue“, ktorá súvisí jednak s izoláciou, v ktorej plemeno zotrvávalo vzhľadom na osobitné rozloženie oblasti Camargue, jednak so spôsobom chovu, ktorý vyvinuli chovatelia v snahe prispôsobiť sa podmienkam tohto prostredia.
      Tieto zvieratá sú takmer divoké, nedomestikované, rustikálne a odolné. Sú nedôverčivé voči ľuďom, a preto môžu byť agresívne.
      Mäso z týchto zvierat sa preto vyznačuje osobitnými charakteristikami opísanými v štúdii INRA (5. december 2007 – kongres týkajúci sa výskumu o prežúvavcoch „Rencontres autour des Recherches sur les Ruminants“). Z hlavných zistení tejto štúdie vyplýva, že svaly týchto zvierat majú sýtočervenú farbu a obsahujú málo tuku.
      5.3.   Príčinná súvislosť medzi zemepisnou oblasťou a akosťou alebo typickou vlastnosťou výrobku (CHOP), alebo špecifickou akosťou, povesťou alebo inou typickou vlastnosťou výrobku (CHZO)

      Osobitosť mäsa „Taureau de Camargue“ je úzko spätá s prostredím, z ktorého pochádza, ako aj s účelom chovu, t. j. býčie hry, ktoré si vyžadujú takmer divoké zvieratá chované v chránenom a zachovanom prírodnom prostredí.
      Nervózna a agresívna povaha týchto zvierat je ideálna na účely chovu a dodáva mäsu jeho charakteristické vlastnosti.
      Zvieratá „Taureau de Camargue“ pochádzajú z tradičných miestnych plemien „camarguaise“ a „brave“ a sú mimoriadne dobre prispôsobené prostrediu Camargue.
      Keďže zvieratá „Taureau de Camargue“ sú chované na slobode, živia sa pastvou a minimálne šesť mesiacov sa zdržiavajú vo vlhkej zóne. Táto zóna sa vyznačuje rovinami s osobitným geologickým a pedologickým pôvodom a viac-menej vysokým obsahom solí. Na týchto agronomicky chudobných pôdach sa vyskytujú veľmi špecifické ekosystémy (slanorožec, loboda, slanobyľ).
      Organoleptické vlastnosti a osobitný charakter mäsa možno vysvetliť rozmanitosťou rastlín vyskytujúcich sa na pastvinách:

                  —

                  slanomilné rastliny (slanorožec, loboda, slanobyľ …) v slanom prostredí,

                  —

                  rákosie a kostrava v sladkovodnom prostredí,

                  —

                  prirodzená vegetácia „garrigue“ v zime.

            Sýtočervená farba mäsa súvisí s jeho pH, na ktoré môže mať vplyv zásaditá výživa zložená zo slanomilných rastlín. Jemnozrnná štruktúra mäsa sa vyznačuje svalovými vláknami, ktoré sú typicky vyvinuté pri pravidelnom pohybe zvierat na pastvinách pri extenzívnom systéme chovu (prírodné pasienky). Tento častý a nenútený pohyb zvierat prispieva aj k tomu, že svaly spaľujú tuk, aby sa zásobovali energiou, vďaka čomu je mäso chudobné na lipidy.
      „Taureau de Camargue“ je veľmi osobité mäso, ktoré je výsledkom spoločného pôsobenia faktorov pôdy, prostredia a životných podmienok.
      „Taureau de Camargue“ – formovaný svojím životným prostredím a už od dávnych čias chovaný extenzívnym spôsobom – sa stal významným partnerom z hľadiska zachovania biodiverzity Camargue.

         Odkaz na uverejnenie špecifikácie

      https://www.inao.gouv.fr/fichier/CDCTaureauDeCamargue.pdf